המלצה לטופס הסכמה מכשיר ה- SkinPen®

שימו לב, טפסי ההסכמה הנ"ל הינם בגדר הצעה בלבד, המבוססים על המלצות החברה המייצרת את המכשיר. אנו ממליצים להתייעץ עם עורך דין/ איש ביטוח טרם שימוש בטופס ולנסח טופס המותאם לצרכי המרפאה. בכל מקרה של שימוש בטופס זה, יש לבחון את הטופס ולהתאימו לטיפול הספציפי במרפאה. א.מ.י טכנולוגיות רפואיות מספקת את הטופס המצ"ב כשירות בלבד ולא תהיה אחראית לכל תלונה או תביעה הקשורה לניסוח הטופס.


מהי מטרת טופס זה?
מטרת הטופס הינה להסביר לכם על הטיפול הרפואי שהנכם עומדים לבצע, ולסייע לכם להחליט האם אתם מעוניינים בביצוע טיפול זה. 

במקרה והנכם צריכים הסבר נוסף, אנא פנו אל הרופא או אל צוות המרפאה.

תיאור ההליך
SkinPen Precision הינו מכשיר מיקרו-מכני למיצוק ולחידוש העור, מעודד התחדשות העור, טיפול בצלקות (לרבות כתוצאה מאקנה ואחרי ניתוח), הצערת העור, טשטוש קמטוטים, קמטים ופיגמנטציה ולשיפור המראה הכללי של העור.

הטיפולים ב- SkinPen  מבוצעים בצורה פולשנית-זעירה ומדויקת באמצעות שימוש בראש מחטים סטריליות. 
משך הטיפול כ- 60-30 דקות, תלוי באינדיקציה ובגודל האזור המטופל.

תופעות לוואי
אחרי הטיפול ניתן לצפות למראה עור אדמומי ובוהק, כמו כווית שמש בינונית. הנכם עשויים לחוש תחושת מתיחה בעור ורגישות קלה למגע באזורים מסוימים. כל זה צפוי להשתפר באופן משמעותי תוך מספר שעות אחרי הטיפול. ברוב המקרים העור חוזר למצבו הרגיל לאחר כ24 שעות ולאחר כ-3 ימים כמעט ולא יישאר סימן לכך שבוצע הטיפול.

התוויות נגד
אין להשתמש במכשיר SkinPen Precision במטופלים אשר:
· סובלים מסרטן עור פעיל באזור/י הטיפול.
· סובלים מפצעים פתוחים, מפצעים כואבים או מעור מגורה באזור/י הטיפול.
· סובלים מאלרגיה לאלומיניום או לחומרי הרדמה.
· סובלים מבעיות דימום או ליקוי בקרישת דם  (hemostasis).
· בשלבי הריון או הנקה.
· נוטלים תרופות עם מרכיב של איזוטרטינואין (Isotretinoin) כמו רואקוטן.
הערה: החדרה תת-עורית של תכשירים לטיפול מקומי, כגון תכשירים קוסמטיים, תרופות או תכשירים ביולוגיים- באחריות ופיקוח הרופא המטפל.

אמצעי זהירות ואזהרות
הבטיחות והיעילות של חדירת המחטים בעומק של יותר מ-1.5 מ"מ לא נבדקו. יש לנקוט אמצעי זהירות כוללניים בעת השימוש ב-SkinPen. 
אין להשתמש ב-SkinPen באזור גלגל העין - כגון העפעפיים. 

מכשיר ה- SkinPen לא נבדק בקרב קבוצות האוכלוסיות הסובלות מ:
-קרנת עור אקטינית (או קרטוזיס סולרית)
-אקנה פעיל
-מחלות ברקמות החיבור או מחלות לב
-סכרת
-אקזמה \ פסוריאזיס ומצבים כרוניים אחרים באזור הטיפול או באזורים אחרים של הגוף
-טיפול מדכא חיסון
-היסטוריה של דלקת עור
-שומות מוגבהות באזור הטיפול
-רוזציאה
-זיהום חיידקי, פטרייתי או נגיפי  פעיל (לדוגמה, הרפס, יבלות)
-הצטלקות יתר (קלואידית)
-מטופלים הנוטלים תרופות נוגדות קרישה
-צלקות וסימני מתיחה בני פחות משנה
-סקלרודרמה (טרשת רקמת החיבור) וליקויים בהחלמת פצעים.

  טיפולים חלופיים
ייתכן וקיימים טיפולים חלופיים ל-SkinPen. יש לפנות לרופא כדי לברר עמו אילו חלופות יספקו טיפול זהה למצב עורכם.

הסכמת המטופלים
אני מבין שהתוצאות בטיפול SkinPen   עשויות להשתנות ממטופל למטופל. 
אני מבין שגם אם אראה שינוי אחרי הטיפול הראשון, ייתכן ויהיה צורך בסדרת טיפולים כדי להשיג את 
התוצאה הרצויה.
הטיפול ותופעות הלוואי המתוארים בטופס הסכמה הוסברו לי לרבות שיטות טיפול חלופיות, כמו גם היתרונות והחסרונות של SkinPen.

כמו כן נאמר לי שעל אף שצפויות תוצאות טובות, לא ניתן לצפות מראש במדויק את האפשרות לסיבוכים, לכן לא יכולה להיות כל ערובה, מפורשת או משתמעת, הן באשר להצלחה או באשר לתוצאות אחרות של הטיפול ב-SkinPen. אני מודע לכך שתוצאות הטיפול ב-SkinPen אינן קבועות (פרמננטיות), וכי עלולה להתרחש עם הזמן החמרה טבעית במצב.

קראתי (או שהוקרא לי) טופס ההסכמה ואני מבין את המידע הכלול בו.

ניתנה לי ההזדמנות לשאול שאלות על הטיפול ב-SkinPen , לרבות בנוגע לסיכונים ולחלופות, ואני מאשר בזאת כי קיבלתי תשובות לכל שאלותיי בקשר לטיפול, לשביעות רצוני.

טופס הסכמה זה תקף עד אשר כולו או חלק ממנו ייפסל על ידי בכתב.


שם המטופל:

_________________________


חתימה:

_________________________

	
	תאריך:

	_________________________


שם המרפאה:

_________________________

